বুঝদার ছেলে প্রাপ্ত বয়স্ক না হলে তার অভিভাবক যদি চান যে, তাকে নিয়ে হজ্জ করবেন সেক্ষেত্রে তিনি তাকে ইহরামের কাপড় পরার নির্দেশ দিবেন এবং বাচ্চা নিজে নিজে মীকাত থেকে ইহরাম বাঁধা থেকে হজ্জের শেষ পর্যন্ত সবগুলো আমল নিজেই করবে। যদি নিজে নিজে কঙ্কর নিক্ষেপ করতে না পারে তাহলে তার অভিভাবক তার পক্ষ থেকে কঙ্কর মেরে দিবেন। অভিভাবক তাকে ইহরাম অবস্থায় যা যা নিষিদ্ধ সেগুলো থেকে বিরত থাকার নির্দেশ দিবেন। আর যদি বাচ্চা বুঝদার না হয় তাহলে তার পক্ষ থেকে তার অভিভাবক উমরা কিংবা হজ্জের নিয়ত করবেন, তাকে নিয়ে তাওয়াফ ও সাঈ করবেন। অবশিষ্ট কার্যাবলী পালন করার সময়ও তাকে সাথে রাখবেন। তার পক্ষ থেকে কঙ্কর নিক্ষেপ করবেন।